 Mar walba waxaan ku kulmi jirnay gurigeyga ama gurigii ay iyadu degneyd, waxaan baray dhamaan qoyskeyga, iyadana sidoo kale waxay i bartay dhamaan qoyskeuda, xaqiiqdii inta gabar ay jeclaan karto wiil ayay i jeclaatay Hani, anagoo nolol macaan iskaga jirno ayaa mushkiladu waxay timid kadib markii uu Hani soo doontay wiil ay qaraabo ahaayeen oo ku noolaa dalka Finland, kaasoo doonaayay inuu guursado, isla xilligaas waxaa soo baxay abtiyaashey oo ku noolaa Yurub ayaa hooyadey ku dhahay wiilkaaga u soo dir Nairobi lacag baan iskugu dar-darnay Yurub baan kuugu soo dhoofineynaa, maxaa yeelay qoyska aan ka dhashay wuxuu ahaa qoys aad u tabar yar runtii, waxna maanan heysan. 